**Arfarniad Cynaliadwyedd o Gynllun Rheoli’r Parc Cenedlaethol drafft**

Mae Arfarniad Cynaliadwyedd Cynllun Rheoli’r Parc Cenedlaethol drafft yn cynnwys yr ‘Adroddiad Amgylcheddol’ statudol sy’n ofynnol o dan Reoliadau Asesiadau Amgylcheddol o Gynlluniau a Rhaglenni (Cymru) 2004 (diwygiedig). Mae hefyd yn darparu asesiad o gyfraniad y Cynllun at Lesiant, Rheolaeth Gynaliadwy o Adnoddau Naturiol ac o’r Gymraeg.

Mae’r Arfarniad Cynaliadwyedd yn tynnu ar yr Asesiad Rheoliadau Cynefinoedd a ddangosodd, ar ôl sgrinio, nad oedd yn cael unrhyw effaith arwyddocaol tebygol, naill ai ar ei ben ei hun neu mewn cyfuniad o Ardaloedd Cadwraeth Arbennig yn y Parc Cenedlaethol neu o fewn 15 cilomedr o’i ffin.

Mae’r arfarniad yn egluro sut y cafodd y Cynllun drafft ei baratoi gan gynnwys ymgynghoriadau ar broblemau a’r weledigaeth a’r amcanion drafft. Mae hefyd yn cynnwys manylion ar sut y cafodd cyfres amgen o bolisïau ei pharatoi mewn ymateb i ddadansoddiad bwlch o’r weledigaeth a’r amcanion drafft yn erbyn cynlluniau, polisïau a rhaglenni y mae’r cynllun eu hystyried, gan gynnwys *Gwerthfawr a Chydnerth*: *Blaenoriaethau Llywodraeth Cymru ar gyfer Ardaloedd o Harddwch Naturiol Eithriadol a Pharciau Cenedlaethol* ac *Adroddiad Cyflwr Adnoddau Naturiol* Cyfoeth Naturiol Cymru a *Datganiadau Ardal.*

Daw’r arfarniad i’r casgliad y byddai’r cynllun drafft yn debyg o arwain at effeithiau positif arwyddocaol ar draws pob un o’r pynciau asesu bioamrywiaeth, poblogaeth, iechyd dynol, ffawna, fflora, pridd, dŵr, aer, ffactorau hinsawdd, asedau materol, treftadaeth ddiwylliannol, gan gynnwys treftadaeth bensaernïol ac archeolegol a thirwedd.

Golyga lefel y manylion sydd yn y Cynllun drafft bod maint yr effeithiau positif hyn yn dibynnu ar y ffordd y mae’n cael ei weithredu.

Does dim effeithiau niweidiol arwyddocaol tebygol wedi’u nodi. Mae’n bosibl y gallai effeithiau negyddol godi o bolisïau’n cefnogi twristiaeth gynaliadwy, rheoli lleoedd prysur, economïau bwyd lleol a thaliadau am wasanaethau ecosystemau. Ond mae'n debyg y gellid eu lliniaru / lleddfu trwy weithio trwy bartneriaethau thematig a gofodol, prosesau datblygu a rheoli prosiect cryf a chynnal asesiadau manwl ar yr adeg prosiect.

Ymhellach, wrth gefnogi’r Parc Cenedlaethol i ddarparu buddion diwylliannol pwysig yn genedlaethol, mae’r Cynllun drafft yn debyg o gael effaith bositif, arwyddocaol, ar y nodau llesiant cenedlaethol ac ar bob un o’r blaenoriaethau sydd yn *Gwerthfawr a Chydnerth*: *Blaenoriaethau Llywodraeth Cymru ar gyfer Ardaloedd o Harddwch Naturiol Eithriadol a Pharciau Cenedlaethol.*

Mae cyfraniad y Cynllun drafft i Reolaeth Gynaliadwy o Adnoddau Naturiol yn cael ei nodi mewn ymateb i’r ‘pontydd i’r dyfodol’ ar gyfer pob un o’r 4 amcan Rheolaeth Gynaliadwy o Adnoddau Naturiol sy’n cael eu cyflwyno yn Adroddiad Cyflwr Adnoddau Naturiol 2020 Cyfoeth Naturiol Cymru. Mae cyfraniad y Cynllun drafft i gyfarfod â’r nod o 1 miliwn o siaradwyr Cymraeg erbyn 2050 yn cael ei gyflwyno yn erbyn elfennau perthnasol Safonau’r Gymraeg.

Er mwy helpu deall y ‘gofod cyfiawn a diogel’ y mae'r parc cenedlaethol yn gallu dal i ddarparu buddion hamdden arwyddocaol yn genedlaethol ar ei gyfer, mae’r Parc Cenedlaethol' wedi’i ddatblygu “Cneuen Does y Parc Cenedlaethol”. Nid yw'r Gneuen Does wedi'i chyfuno'n llawn eto gyda’r fethodoleg gwerthuso cynaliadwyedd ond gobeithir gwneud hynny yn fuan. Bydd y Gneuen Does o gymorth i ni ganolbwyntio ymchwil a monitro amgylcheddol a bydd, yn y dyfodol, yn disodli ac yn cael ei gyfrif fel Adroddiad Cyflwr y Parc.